
Dos kos ku bo mester siña 
den bida: Kuida bo pensa- 
mentunan ora bo ta so, i 
tene kuidou ku bo palabra- 
nan ora bo ta ku hende. 


KOMBATĺ 
POBRESA 


Djabièrnè mainta a tuma lugá apertura ofisial di Bondoet na Jong Bonaire. Signalda Domacassé, presidente di 
Plataforma NGO Boneiru, a dirigí palabra na esnan presente, miéntras Diputado Elvis Tjin Asjoe a hasi e parti di 
apertura. 


Bondoet 2023 ta ‘on’ 

Jalvicar B.V. 


ta buska 


- 2 auto-monteur 


- mester tin 3 aña di eksperensia 
- ku por traha den tim i hopi responsabilidat. 


Inf. tel. +599 717-3163 /777-3546 


Wood Works Import B.V. 
ta buska 
- 2 albañiles - 1 pintor 
- 2 carpinteros 


Mas inf. tel. nr 700-3907 


KRALENDIJK -- E 
barku di Marina Hulandes, 
Zr.Ms. Holland, a interseptá 
dos transporte di droga dia 
25 di febrüari, den koper- 
ashon ku Marina di Colom- 
bia, riba Laman Karibe. 
E botonan rápido a keda 
deskubrí pa medio di un 
avion di patruya marítimo 
di Warda Kosta Region Ka- 
ribe i un helikòpter di Ma- 
rina Kolombiano. Hr.Ms. 
Holland a manda un he- 
likòpter embarká di Warda 
Kosta Merikano i e FRISC, 
un boto rápido, ku un ekipo 
kombiná di tripulashon di 
e barku i a bai abordo di e 
destakamentu di manten- 
shon di lei di Warda Kosta 


Zr.Ms. Holland ta interseptá droga 


Merikano. 
Despues di a duna se- 
ñalnan pa stòp, e go-fast no 
kier a stòp. Despues di a lòs 
algun tiru di atvertimentu, e 
presunto kontrabandistanan 
a entregá nan mes. 
E di dos go-fast a keda 
detené pa e barku di Ma- 
rina 
Kolombiano, ARC 
Victoria. En total 800 kilo 
di kokaina a keda konfiská. 
E presunto kontrabandista- 
nan i e kontrabanda a keda 
trasladá pa Warda Kosta 
Merikano. E presunto kon- 
trabandistanan lo keda per- 
siguí na Estádos Unídos. 
Zr.Ms. 
Holland 
des- 
de òktober 2022 a keda 
desplegá komo barku pa- 


truyero den Region Karibe 
Hulandes i ta alterná e lu- 
cha kontra droga ku apoyo 
di Warda Kosta Region Ka- 


ribe Hulandes i ku Warda 
Kosta di Estádos Unídos di 
Merka. 
E barkunan Hulandes 


den Region Karibe tambe 
ta koperá ku Marina di Co- 
lombia den e lucha kontra 
droga. 


KRALENDIJK- Tour- 
ism Corporation Bonaire 
(TCB) a lansa su investi- 
gashon di inventarisashon 
di kamber di kada dos aña 
pa optené informashon 
balioso pa loke ta trata 
kresementu i desaroyo di 
industria di turismo na 
nos isla. E investigashon 
ta intenshoná pa duna 
sosten na e metanan turí- 
stiko di e industria i na 
mes momentu duna input 
balioso ku tur stakeholder 
tin benefisio di dje. Komo 
parti di e investigashon 


Inventarisashon di kamber pa 2023: 
TCB ta lansa investigashon 
TCB ta invitá tur operador, 
doño i mènedjer di nos ho- 
tèlnan i otro akomodashon- 
nan/stakeholdernan pa par- 
tisipá na e investigashon di 
inventarisashon di kamber i 
pa duna informashon kon- 
fidensial tokante e kantidat 
di kamber i tokante krese- 
mentu i kambionan na nos 
isla, inkluso e prestashon- 
nan di e 12 lunanan tras di 
lomba. 
Lo usa e informashon akí 
pa determiná e situashon 
aktual di e sektor. “Inven- 
tarisashon ta un instrumen- 


to esensial pa haña un bi- 
sta den e estado aktual di e 
industria di turismo na Bo- 
neiru”, segun direktor di 
TCB, Miles Mercera. “Pa 
medio di ehekushon di e 
investigashon akí, nos por 
haña informashon balioso 
pa loke ta trata e potensial 
di kresementu di e sektor i 
nos por identifiká áreanan 
kaminda mehorashon por 
ta nesesario. Nos ta en- 
kurashá tur stakeholder 
pa partisipá na e investi- 
gashon pa asina sostené 
kresementu duradero di 
industria di turismo na nos 
isla.’ 
E resultadonan lo sos- 
tené e strategianan di 
merkadeo di e sektor i du- 
namentu di servisio di ka- 
lidat na nos bishitantenan. 
TCB a ehekutá e últi- 
mo inventarisashon na aña 
2021 i awor akí gustosa- 
mente ke haña e datonan 
mas resien pa por tuma 
desishonnan bon balansá. 
Pa mas informashon 
tokante e investigashon di 
inventarisashon di kamber 
òf pa partisipá na e investi- 
gashon, bo por tuma kon- 
takto ku TCB via market- 
ing@bonaireisland.com 

Mi kolega Maya a kòrda mi 
riba e kolumna aki. Mi mester 
ta honesto, no ta un bon mo- 
mentu. Mi ta trahando for di 
mainta. Skirbiendo, hasi en- 
trevista i naturalmente buska 
informashon. Basta tempu 
ta bai den e trabou aki. Aki 1 
ora mi mester bai graba un 
‘podcast’ pa Ret Karibense. 
*** 
Despues di bishita di famia 
real mi a spera ku nos ta 
bai haña mas trankilidat. Lo 
kontrali, elekshon tambe ta 
eksigí su energia. Tambe in- 
teres for di Hulanda. Un me- 
dio Hulandes a aserká mi pa 
algun komentario pa ku elek- 
shon, loke mi a rechasá. Djis 
mi no tin tempu. 
*** 
Mi a pone pa mi mes ku mi ta 
hala e liña di eksagerá orario 
di trabou. Mi mester balansá 
esaki, mi ta riba bon kaminda 
pa kuné. Mi no por keda sin 
menshoná kon asombrá mi 
ta di e kampaña polítiko aktu- 
al. Ta promé bia mi ta ekspe- 
rensiá elekshon pero ku e 
brel di un periodista. Esta un 
temporada intensivo, asta 
straño, pekuliar. Loke mi ta 
haña pekuliar ta kon e ta mi- 
shi ku mi, riba base personal. 
*** 
Lesadó, mi ta primintí ku 
despues di elekshon lo mi 
amplia tokante tur loke mi a 
topa, skucha i sinti. Pero e 
pida aki si mi ke kompartí ku 
bo. Si ta kuadra loke un polí- 
tiko a bisa mi, na e momentu 
aki mi nòmber ta na polis i 
Ministerio Públiko. Pasom- 
bra el a bai hasi denunsia. Mi 
a hasié un pregunta durante 
un entrevista i awor e ke sa 
nòmber di mi fuente, natu- 
ralmente mi a ninga esaki. 
Mirando ku el a skucha e ru- 
mornan na vários okashon el 
a bai eksigí pa bin un investi- 
gashon pa ku esaki. 
*** 
Polítika ta interesante si. Mi 
trabou ta pone mi den posis- 
hon ku mi mester profundisá 
den e partidonan i kiko nan ta 
para p’e. Mi ta den e posishon 
di realmente pensa i evaluá 
kada partido su puntonan 
di lansa. Loke m’a siña? No 
enfoká riba un persona pa- 
sombra e ta papia bon, òf 
nò. Wak e ‘big picture’. Wak 
e kontenido di e partido den 
su totalidat, kon nan ta bai 
goberná. Ami a hasi esaki i 
frankamente djárason lo mi 
vota pa un persona a base di 
loke nan ke logra i kon ta bai 
logr’e. 
*** 


KOMBATĺ 
POBRESA 


Florian Fast Cleaning Services 
B.V. 
ta buska 


- 1 Cleaning Supervisor 
- 2 koelmonteur 


Mas inf. tel. nr 785-4986 


KRALENDIJK- Kam- 
paña polítiko a drenta den 
su fase final. Komunidat 
boneriano por a nota ku tur 
partido polítiko ta di akue- 
rdo riba prinsipalmente 1 
tema. Awor mester kom- 
batí pobresa. No aki 5 òf 
10 aña pero awe. No ta un 
pensamentu sorprendente 
mirando ku mas ku 40 por- 
shento di nos poblashon ta 
biba den pobresa. 
E pregunta ta surgi ta 
kon mester kombatí pobre- 
sa si básikamente mayo- 
ria ‘hèrmènt’ pa hasi esaki 
ta den man di Den Haag? 
Entre otro stipulá un so- 
sial mínimo, hisa penshon, 
ònderstant i suèldu míni- 
mo. Tur e 6 partidonan ku 
pueblo por elegí 15 di mart 
próksimo ta determiná pa 
pone mas preshon riba Den 
Haag tokante e topiko aki. 
Ta aparentá ku Entidat 
Públiko Boneiru (EPB) no 
por hasi mashá. Sinem- 
bargo kada partido ta haña 
ku EPB tin e responsabi- 
lidat di kombatí pobresa. 
“Ta imposibel ku un hende 
mester biba den pobresa. 
Ta kontra nos derecho hu- 
mano fundamental”, Suzy 
Thodé, lider di partido 


Jalvicar B.V. 


ta buska 


- 2 auto-monteur 


- mester tin 3 aña di eksperensia 
- ku por traha den tim i hopi responsabilidat. 


Inf. tel. +599 717-3163 /777-3546 


Wood Works Import B.V. 
ta buska 
- 2 albañiles - 1 pintor 
- 2 carpinteros 


Mas inf. tel. nr 700-3907 


URB a bisa. 
Pa Daisy Coffie, lider 
di M21 mester kuminsá 
invertí den nos mes hende- 
nan. “Nos no tin petrolio òf 
materia prima. Pero sí nos 
tin hendenan ku nos por in- 
vertí aden pa nan por hasi 
karera.” 
Miéntras Jona Chirino- 
Felida segundo kandidato 
riba lista di UPB ta boga 
pa konsientisá nos hen- 
denan kon pa dil ku sèn, 
Clark Abraham ta enfatisá 
ku hende mester por kome 
promé. “Hende ku hamber 
no por siña. Hende mester 
di kuminda awor”, lider di 
partido PDB a bisa. 
Pa kombatí e ‘hamber’ 
aki, por ta un solushon pa 
EPB finansiá nos bankonan 
di kuminda. Aljano Eme- 
renciana di 1Union pa 
Pueblo ta kontra e idea aki. 
“Mi ta kontra un banko 
di kuminda. Bo ta hasi bo 
pueblo floho. Hende mester 
tin trabou pa traha i no bai 
banko di kuminda.” 
Chirino-Felida no sola- 
mente ta di akuerdo pa EPB 
finansiá e bankonan di ku- 
minda, alabes e ta agregá 
algu mas. “Bankonan di ku- 
minda mester ofrese pakete 


igual. Ademas mester tene 
kuenta ku hende su dieta”, 
el a bisa. 
Hennyson 
Thielman 
lider di MPB ta rekordá 
ku ta koalishon a amplia e 
makutu básiko. Tambe e ta 
haña ku EPB mester yuda 
bankonan di kuminda pero 
esaki ta Den Haag su re- 
sponsabilidat. MPB ta sp- 
lika ku e último 4 aña nan 
a enfoká riba subida di en- 


trada, ònderstant, penshon i 
kompensashon pa yu. Awor 
lo bai enfoká riba kon baha 
gastunan ku ta hasi bida na 
Boneiru sumamente karu. 
Bon mirá, durante e 
próksimo etapa di gober- 
nashon tur partido lo en- 
foká riba kombatimentu di 
pobresa. 
Esaki ta kada un su meta, 
loke ta diferente ta kon nan 
ke logra e meta aki. 


K R A L E N D I J K — 
Landbouw, Veteelt en Vis- 
serij tin nan man yen e 
dianan aki. Huntu ku nan 
stazjèr Ruud van Arkel 
empleadonan di LVV pa 


Empleadonan i stazjèr di 
LVV plantando vários fruta i berdura 


planta 2 hèktar di palu di 
fruta. 
E tereno lo produsí ke- 
nepa, tamarein, mango, 
awakati, kashu, granata- 
pel, lamunchi i papaya. 

+ 
NA KAMINDA PA ELEKSHON 


KRALENDIJK 
– 
“Muhé ta fuertemente re- 
presentá riba lista di MPB.” 
Esaki kandidato number 
dos riba lista di e partido, 
Renata Domacassé, a duna 
di konosé durante programa 
di e partido na Bonaire.tv. 
Pa loke ta trata e motibu 
di su afiliashon na MPB, 
Domacassé a bisa ku for di 
komienso e ta ku MPB. 
Domacassé: “Mi a hañá 
mi den polítika direpente, 
mi ta un hende enbolbí ku 


Renata Domacassé: 
Muhé fuertemente representá riba lista di MPB 


hopi organisashon sosial, 
pero no ku polítika. Mi no 
por a haña mi mes den niun 
partido ku tabatin e tempu 
ei. Mi a mira ku mester di 
algu otro, mas moderno i e 
vishonnan ku mi tin pa Bo- 
neiru, tabata representá den 
MPB.” “Nos ta un partido 
yòn i bo ta desaroyá, nos 
ta un partido ku ta eksigí 
hopi tempu i sakrifisio i 
komo hende muhé no ta tur 
biá por hasi esaki i mester 
skohe algu otro”, segun 


Domacassé. 
Domacassé a sigui bisa, 
tin biá e ta bon un hende ta 
desaroyá den su karera, òf 
den su bida i e mester skohe 
algu otro i no tur biá e ta bai 
den kombinashon ku polí- 
tika. Pues e ta komprondé, 
pero bo ta mira bo hende- 
nan bon ta desaroyá, pero 
despues ta sigui pa otro 
kos. Pero ketu bai hende 
muhé ta bon representá riba 
lista di MPB i hende muhé 
fuerte. 


KRALENDIJK- Partido kòrá na un manera basta in- 
genioso ta demostrá ku nan ta sigui moda. Pues nan ta 
kere den goberná den stail. E partido ta ofresé diferente 
shal, asina nan siguidónan por lusi durante kampaña i dia 
di elekshon. Riba nan página di facebook, nan ta asta duna 
un demostrashon kon tur por usa e shal. 
Demokrat den moda 


KRALENDIJK- M21 
a boga semper pa e hende. 
Nan ta haña ku nos hen- 
denan t kurason di tur de- 
saroyo . Nos barionan ta 
kurason di nos infrastruk- 
tura. 


M21 ta bai p’e hende 


Nan ta bai pa un Un 
Boneiru sosial-liberal ku 
atenshon pa tur ku ta vul- 
nerabel den nos komunidat. 
Ophetivonan di Desaroyo 
Sostenibel #1 di Nashon- 
nan Uní ku Hulanda tambe 


a firmá ta: kombatí po- 
bresa. Nos ta para pa e 
Ophetivonan di Desaroyo 
Sostenibel aki. M21 ta desi- 
dido pa minimalisá pobresa 
na Boneiru dor di kasnan 
pagabel, entrada hustu i tra- 
bou pa un i tur. 
Un Boneiru demokrá- 
tiko, partisipativo, inklu- 
sivo, unda bos di kada 
Boneriano ta konta. Den 
un demokrasia kada bos ta 
konta. M21 ta boga pa bos 


di kada habitante di Bo- 
neiru haña oido semper, no 
solamente ora di elekshon, 
i no solamente na Boneiru 
pero tambe na Den Haag. 
Atenshon spesial pa nivelá 
nos relashon ku Hulanda. 
Un Boneiru desaroyá 
unda tur hende tin e posibi- 
lidat pa desaroyá nan poten- 
sial máksimo. M21 ta boga 
pa un Boneiru kaminda e 
Boneriano su desaroyo no 
ta dependé di su konosínan 


o polítikonan, sino di su ko- 
nosementu. 
Un Boneiru ku ta krese 
teniendo kuenta ku infra- 
struktura i ku ta seif pa tur 
habitante den tur sentido 
di palabra. M21 ta boga pa 
un sistema di infrastruktura 
duradero, fásil pa mantené 
na kosto abou i seif pa un 
i tur. Mester por garantisá 
siguridat pa tur siudadano 
na kas, den bario, na trabou 
i tambe ora di kalamidat. 

+ 
NA KAMINDA PA ELEKSHON 


KRALENDIJK 
– 
“Polítika ta algu masha 
bunita mes, pero ta dependé 
kiko hende ta hasi i esei ta 
keda na kada ken.” Esaki 
Milena Winklaar di MPB a 
bisa. Durante e programa di 
e partido na Bonaire.tv, e ta 
konta di su eksperensia ku 
polítika, primeramente afi- 
liá na APB i awor ku MPB. 
Winklaar ta konta: “E ta 
algu masha normal pa mi 
pasobra na aña 2011 mi a 
konosé e mundu di polítika 
temporada ku mi tabatin 20 
aña. UPB a aserká mi pa 
subi lista komo un hóben 
i ku kurason pa Boneiru 
mi a hasié. Momentu ku 
elekshon a pasa mi tabata 


Milena Winklaar di MPB: 
Polítika ta algu masha bunita 


elegibel i a drenta Konseho 
Insular komo e miembro 
di mas yòn den historia. 
Semper mi a keda loyal na 
UPB.” 
Winklaar ta sigui konta, 
tres aña despues el a tuma 
retiru for di Konseho Insu- 
lar, pero a keda den direk- 
tiva di e partido. Na desèm- 
ber 2017 el a tuma retiru for 


di direktiva i for di e tempu 
ei a keda kompletamente 
leu for di polítika. 
Polítika ta algu masha 
bunita mes, pero ta dependé 
kiko hende ta hasi i esei ta 
keda na kada ken. “Mi no 
ta bisa ku mi ta desepshoná 
den polítika, ami sigur ke 
ta otro pa demostrá kon 
kosnan por bai otro. Mi tin 


hopi rèspèt pa UPB i no a 
sali ku ningun sistema di 
konflikto. Mi a disidí di 
tuma retiru for di direktiva, 
pasobra mi ta haña ku mi 
no tabata haña mi mes mas 
den e liña di maneho i esei 
puramente tin di aber ku mi 
prinsipionan propio,” Win- 
klaar a bisa. 
Winklaar a indiká sem- 
per su kurason ta bati duru 
pa Boneiru i e ke mira ade- 
lanto pa e isla. E ta kere ku 
kada hende tin kurason pa e 
isla i ke enbolbí den kualke 
organisashon ku ta traha na 
benefisio di e lugá akí, bo 
tin bo kurason na un lugá 
korekto. 
Awor despues di seis aña 


e oportunidat a presentá, se- 
gun Winklaar. Tin otro par- 
tidonan ku tambe a aserk’é, 
pero mi a disidí ku no ta e 
momentu ainda, pero no 
a sera porta pa papia ku 
hende, pasobra e ta kere 
den interkambio por yega 
hopi leu. E ora ei el a bai e 
kombersashonnan, a papia 
pero e no a sera porta. For 
di e promé kombersashon 
ku el a hiba, el a sali ku e 
pensamentu yen. El a sintié 
den un área ku e gusta bèk, 
pero a bai kas ku e meta pa 
bai pensa si e ta bai sí òf nò. 
Winklaar: “Meimei di 
yanüari MPB a aserká mi i 
mi a aseptá i ta sintí mi kó- 
modo.” 


KRALENDIJK – E are- 
glo nobo di Kolegio Eheku- 
tivo di preis di hür di kas, 
ta trese segregashon. Esaki 
ta pone míles di hürdó den 
problema finansiero i ta ou- 
mentá skarsedat di bibienda 
pagabel na Boneiru. Esaki 
di akuerdo ku Frakshon di 
Partido Demokrat. 
Den su último reunion 
regular djamars 7 di mart, 
koalishon MPB i UPB, a 
dal otro sla duru na bibi- 
enda pagabel. MPB/UPB a 
proponé pa oumentá preis 
máksimo di hür di tur kas 
sosial ku 25%, di 750 dòler 
pa 937 dòler i tambe a sti- 
pulá ku solamente un grupo 
chikitu di hürdó ta bini na 
remarke pa supsidio di hür. 
Solamente 
hürdó 
di 
kasnan di Fundashon Cas 
Boneriano (FCB), ku ta 
manehá un parti chikitu, 
shete porshento so, di tur 


Poniendo míles di hürdó den problema finansiero 
Areglo nobo ta trese segregashon 


bibienda na Boneiru, lo 
probechá di e areglo nobo 
pa supsidio di hür. 
FCB tin 600 kas, pero 
nan mes ta indiká ku tin nan 
tin un lista di espera di por 
lo ménos 1600 famia ku a 
pidi kas. Tur otro hürdó, ku 
no ta hür kas for di FCB, no 
ta risibí supsidio pa logra 
baha nan gastu di bibienda. 
Tambe lo ta asina ku sol- 
amente hürdó di kas di FCB 
ku tin un entrada mínimo, 
ta probechá di e stipulashon 
ku máksimo 10% di nan en- 
trada por bai hür di nan bi- 
bienda. Sobra habitante ku 
tin entrada mínimo, nan hür 
por kosta praktikamente 
henter nan entrada. 


No por kumpli 
Gran mayoria di bibi- 
enda pagabel ta den sektor 
privá. Niun hürdó den sek- 
tor privá lo probechá di e 


supsidio di hür, ni di e stip- 
ulashon ku no por dediká 
mas ku 10% di un entrada 
mínimo na gastu di hür, 
apesar ku Gobièrnu ta na al- 
tura ku FCB no por kumpli 
ku e demanda di bibienda 
sosial. Pues, un hürdó di 
FCB ku tin salario mínimo 
di 1236 dòler i ta hür un kas 
preis di hür di 937 dòler, 
ta paga solamente 123.60 
dòler mensual na hür, ku ta 
di aploudí. 
Pero, un hürdó den me- 
sun situashon finansiero lo 
paga 937 dòler kompleto 
pa luna pa mesun kas, sí 
e ta hür di un doño privá. 
Ademas, e kalifikashon di 
bario den kategoria i pre- 
isnan máksimo, ta pone 
ku doñonan privá chikitu 
di bibienda no por sigui 
konstruí den sierto bario 
manera Antriol, Nort Sali- 
ña, Rincon, Nikiboko, Tera 


Kòrá, lokual ta trese mas 
skarsedat di bibienda i se- 
gregashon den pueblo. 
Ta bini aserka e bibi- 
endanan akí no ta bini na 
remarke pa mesun alivio 
tampoko. 
Asina míles di hürdó lo 
kai den mas pro-blema fi- 
nansiero, miéntras ku e kan- 
tidat di bibienda pagabel 
disponibel na Boneiru lo 


bai baha. 
Pa trata na salvaguardá 
pueblo, Demokrat a intro- 
dusí un enmienda ku lo a 
hasi e supsidio di hür dis- 
ponibel pa tur hürdó a base 
di nan entrada, irespekto di 
ken ta doño di e kas, sea 
FCB òf otro. 
Pero lástimamente frak- 
shon di MPB i UPB a vota 
kontra di e enmienda akí. 

KRALENDIJK – Ha- 
bitantenan di Kaya Antonio 
Neuman na Playa Pabou ta 
pidi ousilio pa e situashon 
ku tin den e kaya. E kaya 
tin kasi un aña bou di awa, 
den e situashon manera ku 
por mira riba e foto. 


Habitante Kaya Antonio Neuman 
ta pidi ousilio 


Na vários okashon a bin 
pòmp e awa, pero no ta dura 
masha ku esaki ta bolbe 
yena bèk. Ta bon pa bisa 
ku esaki no ta awa di yo- 
bida, sigur mirando e echo 
ku siman pasá a bolbe pasa 
pòmp e awa, pero áwaseru 


no a kai, pero esaki a bolbe 
yena bèk. 
Habitantenan 
a 
hasi 
reklamo vários biá, pero tin 
ku ta bisa ku nan ta bin wak 
e situashon, saka potrèt i 
despues nada mas ta pasa. 


Blijkens 
exploot 
d.d. 
10 
maart 
2023 
van 
gerechtsdeurwaarder R.C. Anzola te Bonaire CN, is op 
verzoek van Unisense International Holding B.V., 
woonplaats kiezende te Bonaire aan de Julio Abraham Blvd. 
No. 82 Unit IV, ten kantore van mr. A.C.A Gonzales, 
aan Villas Del Mar N.V, thans zonder bekende woonplaats 
of feitelijk kantooradres binnen Bonaire, ten parkette van 
de Officier van Justitie BES betekend het verzoekschrift 
verklaring voor recht, waarin Villas Del Mar N.V. wordt 
opgeroepen om op woensdag, 28 juni 2023 om 09:10 
uur te verschijnen in het Gerechtsgebouw in het Fort Oranje 
op Bonaire, aan het adres Plasa Reina Wilhelmina no. 1, 
voor de mondelinge behandeling van deze zaak. 


Na deugdelijke legitimatie kan een afschrift van genoemd 
exploot van betekening door betrokkene(n) worden 
verkregen op het onderstaand adres: 
R.C. Anzola Gerechtsdeurwaarders & Incasso, 
Kaya Gilberto F. Croes no. 2, 
T (+ 599) 700 7405 T (+ 599) 717 0425, danwel 
per e-mail: info@rcanzola.com 


KRALENDIJK- Seli- 
bon NV a tuma nota di 
reklamo di habitantenan 
di e bario di Tera Kòrá 
relashoná ku e sitio ka- 
minda a pone un kòn- 
teiner pa kolektá shushi 
separá. Despues ku geren- 
sia di Selibon a papia ku 2 


Despues di reklamo di habitantenan di Tera Korá 
Selibon ta kita kònteiner 
di separá sushi 


presidente di 2 komishon 
aktivo den bario, a disidí 
pa kita e kònteiner i e baki 
di glas. 
Riba djaweps 9 di mart 
2023 a laga kita esakinan 
i lo evaluá huntu ku e ko- 
mishonnan si lo pone es- 
akinan bèk. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un 
programashon nobo di 4 ora. 
E programashon aki ta ripití pa 24:00. 


Djasabra 11 mart 2023 


12.00 Herensia: 
Nort'i Saliña 12 (Kas pa kas) 
13.00 Aki Boneiru: 
Rekordando Yufrou Joy 
15.00 Programa Politiko: 
MPB ta Informa Episodio 19 
16.00 Aktualidat: 
Clark Abraham 
17.00 Programa Politiko: 
MPB ta Informa Episodio 18 
18.00 Herensia: 
Hubert (Ibi) Janzen-Randolph King 
19.00 Dokumental: 
Forma 



20.00	Aktualidat:		 

Daisy	Coffie 
21.00 Programa Politiko: 
MPB ta Informa Episodio 17 
22.00 Herensia: 
Samuel Giberts (Ibi) Seraus 
23.00 BAPA: 
Gibi Bomba 


BO TAMBE TA YEN DI PREGUNTA? 


“Pakiko bo ta abatí, O mi alma? I pakiko bo a bira intrankil 
den mi? Spera riba Dios, pasobra lo mi bolbe alab'E pa e 
yudansa di Su presensia.” Salmo 42:5(BS) 


Bo tambe tabatin e siguiente preguntanan akí algun biaha 
den bo boka? 
Òf ainda ta puntra ... Kiko lo pasa si mi ...? I SI? Kiko lo 
sosodé ku mi? I si nunka mi kasa? I si mi pèrdè mi trabou? 
I si nan no tuma mi na e skol òf e programa? I si mi mes òf 
mama, tata, mi yu(nan) tuma e desishon robes? I si mi sèn 
no ta yega? 
Amigu, nos no sa kiko ta di mañan, ma un kos si mi sa i ta 
kere ku: DIOS TA BON! I E TIN nos futuro den Su Man. 
Ami i abo no mester tin miedu pa e kosnan ku por sali malu 
den nos bidanan. 
Ounke nos ta konsiente di e kosnan difísil i tristu, nos POR 
KONFIA ku DIOS ta i lo obra pa bon i pa Su gloria. Dikon 
nos por keda trankil i konfia Dios di henter nos kurason? 
Ta pa motibu ku DIOS ta BON! Salmo 86:5 ta bisa: “Paso- 
bra Abo, Señor, ta bon, i kla pa pordoná, i abundante den 
miserikòrdia pa tur esnan ku ta sklama na Bo.” 
Ami ta skohe pa konfia den djE, apesar di tur miedu ku mi 
por tin, tur mal eksperensia i situashon difísil bibá, tur triste- 
sa i desánimo. Pasobra Dios ta bon. 


Awor, kiko bo ta bai hasi? Konfia Dios? Òf sigui ku bo pre- 
guntanan? 


Diannenara Mercera 
Produkshon PGM 


KRALENDIJK -- ABC 
Online Media, ku ta respon- 
sabel pa publikashonnan 
den Bonaire.nu i Awor.nu, 
tin indikashonnan fuerte ku 
gobièrnu, formá pa UPB i 
MPB, no ta papiando e bèr- 
dat kompleto tokante em- 
beyesimentu di Bachelor’s 
Beach na Belnem. 
Resientemente a kanselá 
na último momentu inou- 
gurashon di un bòrchi di e 
proyekto na e playa popu- 
lar, despues ku un avalan- 
cha di krítika riba e plannan 
ku tin pa e akshon i remo- 
delashon di e playa tabata 
vislumbrando. 
Den deklarashonnan di 
prensa i publikashonnan 


Djadumingu 12 mart 2023 


12.00 Aktualidat: 
Rodger Gijsbertha 
13.00 Programa Politiko: 
MPB ta Informa Episodio 20 
14.00 MNB: 
Jan Kloos 
15.30 Puerto Latino: 
Luis Zárraga 


16.00 Herensia: 
Nort'i Saliña 12 (Kas pa kas) 
17.00 Aki Boneiru: 
Rekordando Yufrou Joy 
19.00 Programa Politiko: 
MPB ta Informa Episodio 19 


20.00 Aktualidat: 
Clark Abraham 
21.00 Programa Politiko: 
MPB ta Informa Episodio 18 
22.00 Herensia: 
Hubert (Ibi) Janzen-Randolph King 
23.00 Dokumental: 
Forma 


Pa renobashon Bachelor’s Beach 
Duda den kambio primintí 


riba nan propio sitio wèb, 
www.bonairegov.com, Ko- 
legio Ehekutivo a trata di 
splika ku lo a kambia e di- 
seño di e proyekto pa em- 
beyesimentu di e playa. 
“Entidat Públiko Bo- 
neiru a disidí aña pasá ku lo 
no bini playa ni stulnan di 
drumi na Bachelor’s Beach. 
A adaptá e renobashon 
planiá riba diferente punto, 
di manera ku e ta koin- 
sidí mas ku deseonan di e 
pueblo di Boneiru,” Entidat 
Públiko Boneiru ta skirbi 
28 di febrüari riba su sitio 
web-site. 
Ehèmpelnan 
di 
otro 
adaptashon, ménos esnan 
menshoná, ta segun e me- 


sun informashon ku lo no 
kambia e trapi eksistente, 
pero si lo renob’é. Tambe 
Kolegio Ehekutivo ta bisa 
ku lo krea mas sitio di para 
outo sólido, kompará ku e 
diseño original i lo konstruí 
solamente un kiosko na 
lugá di tres. 


Inkorekto 
E 
ponensianan 
ku 
gobièrnu ta trese dilanti to- 
kante e adaptashonnan di e 
diseño di e playa ta resultá 
di ta inkorekto. ABC On- 
line Media ta komprondé 
for di fuente por lo general 
fidedigno, ku no solamente 
ta eksistí un diseño nobo, 
pero ku gerente di Direkto- 


rado di Espasio i Desaroyo 
di e mesun Entidat Públiko, 
a konfirmá ku lo ehekutá e 
plan manera a diseñ’é ori- 
ginalmente. 
Mientrastantu tin inkla- 
ridat tambe tokante konse- 
shon di ehekushon di e 
proyekto i ku e arkitekto 
di e plan, Gino Obersi Ar- 
chitecture (GOA), lo a kon- 
sehá pa hasi e destaho kom- 
pletamente di nobo. 
Tambe ABC Online Me- 
dia ta komprondé ku GOA 
lo a spièrta Entidat Públiko 
Boneiru ku esaki no tin e 
libertat pa adaptá e plan 
original, sin kordiná ku 
GOA komo diseñadó di e 


plan. Si resultá ku hasi esei 
tòg, e lo ta potensialmente 
responsabel pa kualke pèr- 
dida òf daño ku resultá debí 
na su aktuashon. 


Posponé 
No por mira e echo ku a 
kanselá na último momentu 
e desvelo di e bòrchi di e 
proyekto otro ku un intento 
di Kolegio Ehekutivo pa 
posponé e diskushon riba 
e proyekto pa despues di e 
fecha di elekshon. 
Ku mientrastantu lo tin 
papiá ku ta eksistí un otro 
diseño adaptá sinembargo 
no ta kuadra ku bèrdat. 

Awèl sí. Mihó e pidi Mai di 
Mangusá pa yud’é ku propa- 
ganda. ‘Famia’ nan ta tòg? 


Mi no ta mira ni tende 
mashá di 1Union pa 
Pueblo. Aljano ta ketu. 


Plantamentu 
Pa konosé Boneiru i su 
promé pobladónan nos ta 
dependé di investigashon 
arkeológiko ku arkeólogo 
dr. Jay Haviser a hasi na 
Boneiru na masoménos 
1990. For di e investi- 
gashon aki el a publiká e 
buki ‘The First Bonaireans’. 
Dr. Jay Haviser ta parti 
e habitantenan original di 
Boneiru den dos grupo. E 
promé grupo ku a yega e 
isla aki e ta deskribí komo 
amerindionan 
di 
tempu 
arkaiko, ku a yega e isla 
aki via Kòrsou, pero origi- 
nalmente for di tera firme 
(Sur Amérika). Nan a yega 
Kòrsou masoménos 4.500 
aña pasá. Na masoménos 
3.700 pasá un grupo chikitu 
di e hende di tempu arkaiko 
a krusa laman for di Kòrsou 
bini Boneiru. 
E promé habitantenan di 


Boneiru no tabata konosé 
agrikultura. Nan tabata ali- 
mentá nan mes ku e loke 
e flora (mata i palu) i founa 
(bestia) di e e isla tabata 
produsí. 
Historiadónan 
Hartog i Nooyen ta skirbi di 
diferente nòmber ku e isla 
tabatin den e tempu ei, for 
di kua e nòmber ‘Bonaire’, 
ku su variante ‘Boneiru’, a 
surgi. Entre otro Bonare, 
Banare i Bonai. 
Agrikultura a yega Bo- 
neiru ku e segundo grupo 
di amerindio, ku a move di 
tera firme direktamente pa 
Boneiru. 
Masoménos 1.500 aña 
pasá e grupo aki a yega. 
Nan tabata e téknika di tra- 
ha artefakto di uso ku klei. 
Haviser ta yama nan am- 
erindio di tempu serámika. 
Nan por a planta tambe. 
Un dje produktonan ku nan 
a planta tabata entre otro 


yuka ku nan a trese for di 
tera firme. 


Yegada di spañó 
Na 1499 e promé orope- 
onan, spañó, a yega Bo- 
neiru. Agrikultura no tabata 
hunga un papel mashá 
importante den e promé 
añanan despues ku spa- 
ñónan a yega Boneiru. E 
hendenan aki no tabata 
asina interesá den Bonei- 
ru, komo ku den nan kon- 
septo e isla aki no tabata 
masha kos útil di buska. 
Nan tabata buska metal- 
nan presioso manera oro, 
plata i koper, loke e islanan 
aki no tabatin. 
E úniko produktonan 
di balor ku nan a topa na 
Boneiru na kantidat gran- 
di tabata palu di brasia 
òf brazil, for di kua por a 
saka un sustansia pa tinzja 
tela blanku pa duna nan 
un koló kòrá. Na spañó 
tabata yama e palu aki 


‘campeche’. Hulandesnan 
ku a bini despues tabata 
papia di ‘roodverfhout’ òf 
‘stokvishout’, pa motibu ku 
tronkon ta pone bo kòrda 
riba piská salu (stokvis). 
Den e masoménos 
135 aña ku nan a keda es- 
tablesé aki, e spañónan a 
dediká atenshon mas tantu 
na krio di bestia i tambe 
eksplotashon di palu di 
brasia. Ta nan a trese e 
promé kabritu, karné, baka 
i, pa no lubidá, nos famoso 
burikunan for di Española. 
E indjannan Kaketio ku nan 
a enkontrá riba e isla aki ta- 


fiesta di kosecha 
di Boneiru (1) 


Simadan	ta	e	fiesta	di	kosecha	di	Boneiru.	Un	selebrashon	pa	me- 
dio di kua hendenan di ántes, ku tabata biba i sobrebibí di loke nan 
kunukeronan	tabata	produsí,	tabata	gradisí	Dios	pa	e	kosecha	ku	 
nan	a	haña.	Na	Kòrsou	e	fiesta	aki	ta	konosí	bou	di	e	nòmber	seú.	 
Aruba no tabata konosé un selebrashon di e forma aki, anke tin un 
boneriano ku a bai biba na Aruba siglo ku a hiba e selebrashon aki 
den e bario Brasil. Den un seri riba tur djasabra BONERIANO ta 
dediká atenshon na ‘Simadan’. 


Palu di brasia 


Palu di watapana. 


bata yuda nan ku e trabou 
aki. 
E hulandesnan ku a o- 
kupá Boneiru na aña 1636 
sí tabata di otro pensa- 
mentu. Nan kier a saka 
mas tantu pobrechoposibel 
for di e isla aki, ku e Spa- 
ñonan a kalifiká komo isla 
inútil. Salu tabata e produk- 
to pa kua nan tabatin mas 
interes den kuminsamentu. 
Salu pa nan industria di 
peska na Oropa. Nan tam- 
be a sigui ku eksplotashon 
di palu di brasia (stok- 
vishout) i palu di wayaká 
(pokhout). 
Pa hasi trabou den e 
saliñanan West Indische 
Compagnie, ku a haña 
konseshon pa eksplotá Bo- 
neiru komo un plantashi, 
a kuminsá trese katibu for 
di Afrika. For di aña 1640 
kaba, pues kuater aña 
despues di e okupashon 
hulandes, por topa ku ka- 
tibu di orígen afrikano riba 
e isla aki. 


Palu di huku 

KRALENDIJK 
-- 
Djabièrnè mainta a tuma 
lugá apertura ofisial di 
Bondoet na Jong Bonaire. 
Signalda Domacassé, pre- 
sidente di Plataforma NGO 
Boneiru, a dirigí palabra na 
esnan presente, miéntras 
Diputado Elvis Tjin Asjoe 
a hasi e parti di apertura. 
Domacassé durante e a- 
pertura a bisa: “Henter aña 
ta hasi trabou boluntario, 
pero awe nos ke pone a- 
tenshon riba esaki. Nos ta 
un biá mas kontentu ku e 
proyekto akí i ta 2 dia di 


Bondoet 2023 ta ‘on’ 


trabou duru, pero dushi am- 
biente ta bai tin.” 
Tambe a presentá un 
baki ku fòrki, kuchara i 
kuchú, di material duru pa 
uza. Meta ta pa konsientisá 
e hende. Bondoet ta dura di 
djabièrnè pa djasabra. 
Diputado Tjin Asjoe: 
“Bondoet ta dos dia pa 
duna un man na komunidat. 
Esaki ta algu hopi impor- 
tante. Tin diferente grupo 
ku por hasi trabou pa otro, 
tur kos ku tin sin pago. 
P’esei ta importante pa 
yuda ku grandinan i otro- 


nan ku ta rekerí ayudo. 
Hasi trabou boluntario por 
laga bo deskubrí un talento, 
òf algu ku bo por hasi, sin 
ku bo tabata sa ku bo por 
esaki. 
Nos ta hendenan ku tin 
hopi kos di hasi tur dia, tin 
bes e ta krea strès. Hasi tra- 
bou boluntario e ta relahá 
bo.” 
Despues Diputado Tjin 
Asjoe a deklará e aktividat 
habrí. Na mes momentu el a 
kue un piki i kuminsá koba 
pa planta mata na Jong Bo- 
naire. 

Algun dia na 
Mexico 


Fin di aña 2022 mi tabatin e oportunidat pa biaha bai Mexico pa al- 
gun dia. Huntu ku mi mama i algun amigu nos a hasi esaki. Mexico 
no tabata un lugá ku tabata na tòp di mi lista di pais pa bishitá, no 
pa niun motibu. Lo mi ker a bishit’é un dia sí i e dia ei a yega hopi 


mas promé ku mi por a spera. Na chikí mi tabata mira hopi novela 
meksikano i vários otro serie. Di di e manera ei mi a sera konosí 
un tiki ku e kultura i pais Mexico. I desèmber mi por a konos’é mas 
di aserka. 


E siguiente dia na México nos a tuma pa kana i konosé e suidat mes, den e 
sentro ‘Mexico City’. Nos a hasi esaki ku un tour, kaminda nos a kana rondó di 
e suidat ku un guia turístiko ku a duna nos hopi informashon i splikashon di e 
historia, kultura, monumentu nan i edifisionan den e suidat. 
Un di e promé estátuanan ku nos a bishitá tabata e famoso monumento di inde- 
pendensia, ei nan e ta konosí komo ‘El ángel de la Independencia’. Esaki ta un 
estátua largu di 45 meter ku forma di un tóren i ku te ariba un ángel. 
A kuminsá konstruí e monumento aki den aña 1902 i na 1910 a inougurá esaki 
den konmemorashon di e independensia di México. Den e añanan aki México 
tabata bou di e presidensia meksikano di Porfirio Diaz. 


Den e mesun aña aki México tabata meimei di un revolushon. Meta di e rev- 
olushon aki tabata pa kore ku Poririo Diaz. Diaz tabata un presidente hopi kon- 
troversial. Di un manda el a sòru pa modernisashon di e nashon meksikano, 
pero el a pone tambe ku hopi persona i grupo indígeno ekperensiá hopi mas 
pobresa. El a pone ku diferente negoshi internashonal ku ta invertí bini México 
pa krese e ekonomía, ku ta hopi bon. Pero un di e konsekuensianan di esaki 
tabata ku hopi di e gruponan sosial mas pober a keda eksplotá. 
E luna i dia ku tabata mas importante den 1910 tabata 16 di sèptember. Tabata 
den e temporada aki ku surgi e promé ‘gritu’. Esaki ta e dia ku meksikanonan ta 
selebrá tambe nan dia di independensia. 
E ángel aki tambe ta duna homenahe na diferente persona importante, ku ta 
Cura Hidalgo y Costilla, Ignacio Allende, Juan Aldama, José María Morelos i tur 
héroe ku a lucha i duna nan pida pa e libertat di e pais. Esun ku tabata enkargá 
ku e monumentu aki tabata e arkitekto meksikano Antonio Rivas Mercado. 
Miéntras ku nos tabata kana nos por a siña hopi mas di e historia i kultura mek- 
sikano ku tabata hopi interesante. 


Revolushon 

Ritual 


Algu ku mi a gusta ku mi no tabata sa masha di dje ta e fiesta meksikano ku 
yama ‘Dia de los muertos’. Tradishonalmente dia di morto ta wòrdu selebrá den 
kas di famianan meksikano òf na santana, dos kaminda kaminda ku por konektá 
ku e personanan konosí di nan ku a fayesé. 
E tradishon aki sinenbargo a kambia ku e pelíkula di James bond, Spectre, na 
2015. 
E pelíkula aki ta kuminsá ku un parada kaminda James Bond ta kore tras di un 
persona mal hende. Den e parada bo por mira hopi persona bistí ku paña i dis- 
frasnan di skelèt, ku ta representá mortonan. 
E pelíkula aki a influensiá e tradishon i kultura meksikano. Esnan ku e krea a 
pelíkula aki a huza e fiesta tradishonal ‘Día de los muertos’ i a selebr’é ku un 
parada. Te e dia di awe asina hopi persona ta subi kaya den e parada aki pa 
selebrá dia di morto. Pues Hollywood a krea un spektakel meksikano i meksi- 
kanonan a wòrdu influensiá pa algu ku ta forma algu di nan kultura. 
Na kuminsamentu di e pelíkula tambe por mira un esena ku e museo di arte ka- 
minda James Bond tabata pará. Nos a bishitá e museo aki i mi a probechá saka 
un foto na e mesun kaminda ku James Bond tabata pará. 


Semper ora bo ta kana den suidatnan grandi, bo ta mira hopi kos ku normal- 
mente bo no ta mira. Algu ku tabata hopi diferente ta un ritual ku algun persona 
tabata hasi, manera ku ta kita energia malu. Esnan ku ta ehersé e ritualnan aki 
tabata bistí manera na disfras di karnaval ku yen di pluma i tabata hasi uzo di 
sensia, muzik, i un líkido, yerba pa praktiká e ritual. Tabatin hopi persona den 
rei pará wardando pa nan por haña nan turno pa ekperensiá esaki. Asina ta un 
ritual ku e indígenonan azteka tabata hasi, i ku awendia ainda ta biba den e 
kultura meksikano 
Durante di e tour tambe nos a kome ‘taco’ lokal. Na final nos a bai bebe algu na 
un restorant kaminda nos tabatin bista di un parti di e suidat i di e piramitnan. Aki 
nan nos a haña chèns tambe pa kombersá ku e guia turístiko tokante su bida 
mes na México. Tabata un dia sigur hopi interesante di kua mi a siña hopi . 


Dia di morto 

Bondoet na Pasadia Villa Antonia 

KRALENDIJK -- E 
derecho di kobra e impues- 
to di turismo ta pertenesé 
eksklusivamente na Enti- 
dat Públiko Boneiru i tras- 
paso di e derecho spesífiko 
akí solamente ta posibel sí 
esaki a keda reglá den e or- 
denansa mes, òf e desishon 
di implementashon. 
Mester bisa ku debi- 
damente por papia di un 
insidente polítiko, atmin- 
istrativo i hurídiko, sí un 
tersero ta kobra e impuesto 
sin ku esaki ta reglá hurídi- 
kamente. 
Despues ku un miembro 
di Konseho Insular a hasi 
algun pregunta krítiko pa 
loke ta trata kobransa di e 
impuesto turístiko, Entidat 
Públiko Bonaire, huntu ku 
Kuerpo Polisial Karibe Hu- 
landes, a laga sa ku den e 
kaso aki no tin kuestion di 
un echo kastigabel. 
Ta parse ku tin algun 
rebendedó ku na ningun 
manera no ta afiliá na Enti- 
dat Públiko Boneiru i tam- 
poko na Ofisina di Turismo, 
TCB, ta duna servisio di ko- 
bra e belasting menshoná, 
ta traspasá e montante legal 
di 75 dòler pa persona i ta 
sobra 30 dòler pa nan mes. 


Debidamente por papia di un insidente polítiko 
Derecho pa kobra impuesto di turismo 
ta pertenesé na Entidat Públiko 


Esaki ta pone ku e turi- 
sta sin mester i sin nodi, ta 
paga mas pa e impuesto, se- 
gun Willem Cecilia. 


No muchu konfortabel 
Cecilia ta trese dilanti, 
por ta bon ku no tin kuestion 
di un echo kastigabel, pero 
e preguntanan di e miem- 
bro di Konseho Insular ta 
dirigí tambe riba e parti di 
e derecho atministrativo i sí 
ta deseabel pa laga un situ- 
ashon asina sigui eksistí. 
Despues di e preguntanan 
di e miembro di Konseho 
Insular, den purá Entidat 
Públiko Boneiru a saka un 
komunikado, tresiendo di- 
lanti ku mester ta alerta i ta 
solamente un wèpsait origi- 
nal tin pa kobra e impuesto 
di turista i esaki ta ‘tour- 
ismtax.bonairegov.com’ 
Cecilia: “E preguntanan 
di e miembro di Konseho 
Insular, te asina leu ku mi 
sa, no a keda kontestá ai- 
nda dor di Gezaghebber, ku 
ta na dje dirigí, pero na e 
reakshon di Entidat Públiko 
Boneiru por konkluí ku nan 
no ta sinti nan mas muchu 
konfortabel ku e situashon 
i no sa muchu bon kiko 
eksaktamente pa hasi.” 


Provasidat 
Den un desishon konte- 
niendo medidanan general 
di dia 22 di ougùstùs 2022, 
number 5, pa loke ta trata 
implementashon di e orde- 
nansa pa impuesto di turis- 
mo Boneiru 2022, tin pará 
ku ora hasi aplikashon pa 
paga e impuesto, e siguien- 
te informashonnan mester 
keda duná, fam i nòmber di 
e turista, e pais unda ta biba, 
number di sédula, fecha di 
nasementu i un deklarashon 
sí e persona ta un studiante 
sí ta aplikabel i por último 
un email kaminda lo manda 
e komprobante ku a paga e 
impuesto, segun Cecilia. 
Cecilia ta sigui, den e 
aklarashon di e desishon 
akí ta splika ku a sòru pa 
pidi lo minimal posibel na 
informashon personal ora 
ta ehekutá e ordenansa. E 
dato lo keda supliká riba 
un página sigurá di e enti- 
dat públiko pa medio di un 
formulario ku ta disponibel 
‘on line’. E datonan pidí ta 
aksesibel solamente dor di 
personanan outorisá di e 
sekshon di finansa di Enti- 
dat Públiko Boneiru. 
Subiendo riba e wèp- 
sait ofisial, di akuerdo ku 


Cecilia, enbèrdat ta pidi 
e informashon menshoná 
ku eksepshon di e number 
di sédula. Mas aleu ta pidi 
tambe e fecha di yegada i 
salida, kuantu dia ta keda 
riba e isla, kua kompania 
di aviashon a usa, e meta 
di e bishita i sí ta keda na 
un hotèl òf apartamentu. 
Un detaye ta ku loke ta pidi 
riba e wèpsait ofisial, no ta 
kuadra kompletamente ku e 
wèpsait di e rebendedó. 


Diskrepansia 
Konsekuensia ta ku por 
papia di un diskrepansia. Ta 
generá un asina yamá kódi- 
go, QR, pero kiko eksakta- 
mente e kontroladó na aero- 
puerto por mira ora e skèn 
e kódigo. E informashon 
optené dor di e rebendedó 
tambe ta generá un kódigo 
úniko, pero ken tin akseso 
na e informashon akí i nan 
wèpsait ta bon protehá kon- 
forme normanan di Karibe 
Hulandes i Europa, Cecilia 
ta puntra. 
Dor di pone den e nota di 
aklarashon di e desishon ku 


e dato ta pidi pa medio di 
un página sigurá di Entidat 
Públiko Boneiru pa medio 
di un formulario ‘on line’ 
i tambe ku solamente per- 
sonanan outorisá por wak 
e dato, e entidat públiko 
eksplísitamente ta duna di 
konosé ku defakto nan ta e 
úniko instansia ku por ko- 
bra e impuesto aki. Asta e 
entidat públiko a duna di 
konosé ku ta solamente un 
wèpsait original tin pa ko- 
bra e impuesto di turista 
i esaki ta ‘tourismtax.bo- 
nairegov.com’ Pues, segun 
Cecilia, e derecho di kobra 
e impuesto di turismo ta 
pertenesé eksklusivamente 
na e entidat públiko i tras- 
paso di e derecho spesífiko 
akí solamente ta posibel sí 
esaki a keda reglá den e or- 
denansa mes, òf e desishon 
di implementashon. Cecilia 
ta konkluí: “Mester bisa ku 
debidamente por papia di 
un insidente polítiko, at- 
ministrativo i hurídiko, si 
un tersero ta kobra e im- 
puesto sin ku esaki ta reglá 
hurídikamente.” 


Mujer Valiente B.V. 


tin vakatura disponibel pa 
-1 barbero 


-minimo 2 aña di eksperensia 
Inf. mail na: mujervaliente1516@gmail.com 


òf yama tel. nr 599 785 6899 

no tin nada malu den 
hasi un ganashi ho- 
nesto riba benta di un 
bon produkto òf risibí un 
pago razonabel pa un 
servisio útil. Pero, en re- 
alidat ta kodisia ta drai 
nos ekonomia. Anto no 
ta bèrdat ku nos siste- 
ma ekonómiko ta trans- 
ferí e parti mas grandi di 
ganashinan na un élite 
chikitu rikísimo? 
En korto, nos so- 
siedat kompleto ta yen 
yen di korupshon. Pa 
sali for di e pantano aki, 
nos mester di un siste- 
ma ekonómiko nobo 
promé. E sistema nobo 
aki ya a inventá kaba. I 
a keda probá den prák- 
tika tambe, pero e no a 
kue rais na gran eskala 
ainda. Nos ta referí na 
e sistema yamá ‘Kapi- 
talismo Universal’, kreá 
pa e hurista/ekonomista 
Louis O. Kelso, huntu 
ku e filósofo Mortimer J. 
Adler. 
Nos no por bai den 
detaye over di e solu- 
shon aki pa kura ko- 
rupshon. Pero nos ta 
enkurashá e lesadó pa 
studi’é. Djis konsiderá 
e hoya di Kelso aki: 
“Téknikamente e arena 
Romano tabata un ‘le- 
vel playing field’. Pero 
na un banda tabatin e 
leonnan ku tur nan ar- 
manan i na e otro ban- 
da tabatin e Kristiannan 
ku tur nan sanger. Esei 
no ta un ‘level playing 
field’. Esei ta un matan- 
sa. I asina ta tambe sí 
ta laga hende drenta e 
ekonomia sin kapital, 
miéntras un par di hen- 
de ta drenta e ekonomia 
ku miónes i miónes mas 
ku nan por usa.” 


Sub-título: Ban wak den spil honestamente 


**Nos no ta siegu pa 
ku e bèrdat ku korup- 
shon semper tabata un 
plaga riba nos islanan, 
kisas spesialmente du- 
rante último tres déka- 
da. Nos ta komprondé 
ku un garoshi no por 
move sin krak. I ta bèr- 
dat ku tin korupshon tur 
kaminda. Pero e grave- 
dat di e korupshon na 
San Martin, Kòrsou i 
Aruba no ta aseptabel. 
P’esei mester intro- 
dusí 
un 
mekanismo 
pa kombatí korupshon 
den Statüt. Mirando ku 
lo mester revisá Statüt 
kompleto awor anyway, 
esaki sigur sigur tambe 
mester keda inkluí den 
dje. 
Sí Ministerio Públiko i 
Kortenan lo a funshoná 
mas mihó, kisas esaki 
lo no tabata nesesario. 
Pero nan, den kombi- 
nashon, a faya. Nan no 
a tuma medida efektivo 
te e grado ku nan fayo 
ta similar ku kompli- 


sidat. Fundashon Ak- 
shon Sivil na Kòrsou a 
prueba esei. 
Nos no tin propo- 
sishon definitivo riba 
e tópiko aki. Kisas por 
lanta un Korte Spesial 
di Integridat i Anti-Ko- 
rupshon (KSIA), huntu 
ku un komishon spe- 
sial di investigashon. 
E Komishon akí lo por 
funshoná similar ku e 
komishon pa bèrdat i 
rekonsiliashon na Sur 
Afrika. Hende por bin di- 
lanti (boluntario òf paso- 
bra nan ta bou di inves- 
tigashon), pa konfesá 
nan aktonan koruptivo 
òf di otronan. Anto es- 
nan ku ta konfesá lo no 
haña kastigu di prizòn. 
Pero nan ta riska pèrdè 
nan trabou sí. I depen- 
diendo di sirkunstansia, 
por ta ku nan lo mester 
paga kompensashon fi- 
nansiero. 
Naturalmente mester 
prevení korupshon tam- 
be. No ta eksistí niun 


sistema fool-proof, pero 
komishonnan indepen- 
diente ku ta supervisá 
ta yuda. Lo mester tin 
supervishon 
eksterno 
pa 
nombramentu 
di 
ámtenar. Ofisialnan en- 
kargá ku poder guber- 
namental pa implemen- 
tá maneho di gobièrnu 
mester tin un karchi 
kastigu limpi. Na di dos 
lugá, nan mester tin e 
kalifikashon rekirí pa e 
funshon ku nan lo bai 
ehersé. Na di tres lugá, 
nan mester tin un bon 
reputashon i bon étika 
di 
trabou. 
Gobièrnu 
por nombra nan, pero 
mester tin un komishon 
eksterno ku por blòkia 
kualkier nombramentu, 
sí e persona nombrá 
no ta kumpli ku e rekisi- 
tonan akí. 
Tambe mester tin su- 
pervishon independien- 
te i eksterno relashoná 
ku kobransa di impues- 
to, kuido médiko, ense- 
ñansa, polis i e depar- 
tamento di hustisia. E 
komishonnan di super- 
vishon akí ta koperá es- 

trechamente ku e KSIA 
i e komishon spesial di 
investigashon. 


Kisas e lesadó a 
ripará ku nos no a men- 
shoná Boneiru den e 
konteksto akí. Esei kier 
men ku Boneiru no tin 
korupshon? Nò, Bonei- 
ru tin su parti di skan- 
dalnan di korupshon. 
Pero pa ta sinsero, den 
a ramo akí Boneiru ketu 
bai ta un mucha chikí 
kompará ku su ruman- 
nan mas grandi. 
Awor e pregunta kru- 
sial ta: Ken ta nombra e 
profeshonalnan den e 
komishonnan indepen- 
diente i eksterno aki? 
Den nos situashon den 
Reino, nos ta kere ku 
Hulanda tin ku nombra 
nan. 
Bon, Hulanda tambe 
tin su propio tipo di ko- 
rupshon. Sí nos ta at- 
mití ku e asina yamá 
‘offshore-industry’ bási- 
kamente tambe ta ko- 
rupto i asina e ta, e ora 
ei Hulanda ta un di e 
paisnan mas korupto 
na mundu. Ademas, 
Hulanda no ta limpi di 
otro tipo di korupshon 
‘normal’ tampoko. Pero 
pa ku nos islanan, nos 
ta kere ku Gobièrnu 
Hulandes ta sufisiente 
neutral pa ta kapas di 
nombra e miembronan 
di e komishonnan akí. 


Korupshon 
ta 
un 
tópiko difísil, pasobra 
en realidat solamente 
bèrdat no ta korupto. 
Anto nos tur ta desviá 
for di bèrdat de bes en 
kuando. Ademas, kual- 
kier forma di kodisia ta 
korupshon. En prinsipio 


KORUPSHON I BON GOBERNASHON 

ARUBA 
KÒRSOU 


WILLEMSTAD 
-- 
Djadumingu awor orga- 
nisadónan 
di 
‘Creative 
Leadership Seminar Cura- 
çao’ tei na Park Otrobanda 
pa sera konosí ku esnan 
interesá pa partisipá na 
e seminario di liderazgo 
kreativo. Fundadó di Cre- 
8tive Revolution Group, 
Kevin de Randamie, tambe 
ta partisipá́ ́na mesa rondó 
ku diferente empresario 
kurasoleño, manera Rayay, 
Pito Polo, Roël Sambo, 
Raygen Zuiverloon i mas 
komersiante notabel. 
E evento di lansa-mentu 
ta grátis i lo kuminsá́ ́mitar 
di seis di atardi. Esnan in- 
teresá por hasi pregunta i 
partisipá na e mesa rondó 
unda 
ta 
papia 
tokante 
kreatividat komo materia 
prima empresarial i kon pa 
krese negoshi. 
Alabes Cre8tive Revolu- 
tion ta hasi uso di e opor- 
tunidat pa laga sera konosí 
ku nan promé miembro pre- 
mium di Cre8tive Revolu- 
tion, Rayay di Island Afro, 
via arte, kuminda, músika i 
salú. 
Island Afro ta ko-anfitri- 
on di e evento di lansamen- 
tu anto lo organisá un brín- 
dis ku ta tuma lugá entre 
8’or pa 11’or di anochi. 


Lansamentu ‘Creative Leadership 
Seminar Curaçao’ 


Durante e evento di 
lansamentu, tin oportunidat 
pa kumpra dos karchi pa e 
preis di unu, asina e lugá di 
abo i bo tim ta garantisá. 
Dia 2 di mart Cre8tive 
Revolution Group a duná 
un bista virtual riba In- 
stagram di e seminario 
dinámiko akí, ku por wak 
bèk riba Kevin de Ran- 
damie su página di Insta- 
gram @blaxtar_. 
E seminario di tres dia 
ta tuma lugá 14, 15 i 16 di 
mart, na Kolab Innovation 
Hub & Coworking, Otro- 
banda. 


Kreatividat i negoshi 
Segun fundadó di Cre- 
8tive Revolution Group, 
Kevin 
de 
Randamie, 
kreatividat ta e materia 


prima 
empresarial 
mas 
supestimá di nos planeta 
i na Kòrsou esaki no ta un 
eksepshon. Nos komunidat 
mester di komersiante ku 
ke tuma responsabilidat pa 
su komunidat i su espasio 
empresarial. 
Cre8tive Revolution ta 
respondé na e gritu akí dor 
di krea kolektivamente un 
movementu global, pa mo- 
tivá empresarionan pa bra- 
sa nan kreatividat, pa asina 
optené e gran impakto ku 
nan meresé. Nan ke logra 
esaki dor di kompartí kono- 
sementu, duna formashon i 
guia e empresarionan den e 
establesimentu di nan kapi- 
tal kreativo. 


Dos na preis di unu 
Ora inskribí na e semi- 
nario di liderazgo kreativo 
durante e evento di lansam- 
entu, por optené dos karchi 
pa preis di unu. Asina abo i 
un miembro di bo tim, por 
profundisá boso kompron- 
dementu di e sikologia tras 
di e balor i ekonomia di 
kreatividat i kon pa multi- 
pliká esaki. 
Komo partisipante lo 
bo optené diferente strate- 
gia ku lo yudá bo verbalisá 
bo mishon, siñá bo kon pa 
krea aliansanan efektivo i 


klarifiká bo balor agregá 
na klientenan i partnernan. 
Tambe lo bo krea un vi- 
shon stratégiko kompleto di 
bo práktikanan komersial, 


banda di un ‘Blue Oceán 
Strategy Canvas’, ku ta 
yudá bo distinguí bo mes di 
bo kompetensia. 


W I L L E M S TA D - - 
Djaweps 9 di mart 2023 
durante di un kòntròl den 
área di Fuikstraat , polis- 
nan di Punda a topa ku dos 
hòmber sospechoso den 
posishon di un kantidat di 


Dos detenshon relashoná ku violashon di lei di opio 
droga i plaka kèsh. 
A konfiská e droga i 
plaka kèsh i a detené sos- 
pechosonan. 
Ta trata di D.J.D., di 30 
aña di edat i J.J.H., di 35 
aña di edat tur dos nasé na 


Kòrsou. 
A presentá ámbos so- 
spechoso dilanti un fiskal 
ouksiliar ku despues di in- 
terogashon a ordená nan 
enkarselamentu pendiente 
di mas investigashon. 


WILLEMSTAD—En- 
trante 8 di mart 2023, sra 
Dorothy Pietersz-Janga no 
ta fungi mas komo minister 
den gabinete Pisas II, unda 
e tabata okupá e funshon di 


Retiru ofisial di èks minister 
Pietersz-Janga 


minister di Salubridat, Me- 
dio Ambiente i Naturalesa. 
Despues ku e partido a 
hasi petishon na e minister 
pa entregá su retiro, e eks 
minister a pidi tres dia pa 


e pensa riba e proposishon. 
Di forma ofisial Pietersz- 
Janga a entrega su retiro na 
gobernadó ku a bai di akue- 
rdo ku esaki. 


WILLEMSTAD-- 
Sentral di Polis riba 
djaweps atardi a risibí 
informashon ku un ak- 
sidente mester a tuma 
lugá na Berg Altena. Na 
yegada di polis a topa ku 
un señora pegá den su 
vehíkulo. 
For di e investigashon 
preliminar ku polis a 
hasi na sitio a resultá ku 
e señora lo mester a bira 


Aksidente ku morto 
malu bou di stür i despu- 
es aksidentá. 
Ambulans ku a pre- 
sentá na e sitio a trans- 
portá e señora ku múlti- 
ple leshon na su garganta 
pa CMC. 
Alrededor di 21.40 
dòkter a konstatá morto 
di e señora Melba Car- 
lota Praag-De Jongh, 
nasé na Kòrsou, dia 11 
di mart 1931. 

ARUBA 
ARUBA 


ORANJESTAD -- Na 
Colombia den curso di 
djaweps a haci un anuncio 
grandi cu captura di algun 
persona grandi den mundo 
di droga cu tabata uza en- 
tre otro Aruba pa transporta 
droga pa otro paisnan. Es- 
aki a wordo anuncia via di 
un informe oficial door di 
Policía Antinarcóticos. Nan 
a bisa cu den coordinacion 
cu Ministerio Publico y 
Agencia Antidroga (DEA), 


ORANJESTAD -- Ya 
caba diaranson atardi laat 
Alberto Groeneveld a haya 
su libertad. E tabata un di 
e cuatro personanan deteni 
den cuadro di investigacion 
relaciona sexting, extor- 


ORANJESTAD -- Dia- 
huebs den oranan di mainta 
polis a bay entre rotonde 
Sero Tijshi cu rotonde di 
Mahuma, pa un accidente 
entre dos auto y un bus di 
Arubus. Polis di trafico a 
cera e caminda, esta entre 


Baron di droga cu tabata uza Aruba 
como trampolin deteni 


di Merca, a logra captura 7 
persona pidi den extradic- 
cion door di districto zuid 
di Florida. 
Di acuerdo cu informa- 
cion cu e grupo aki a duna, 
esnan aresta ta forma parti 
di un red criminal yama Los 
Pajaros cu tin relacion cu 
cartelnan dedica na tra-fico 
di cocaina na Republica 
Dominicana, Puerto Rico, 
Jamaica, Aruba y Haiti. 
De acuerdo con Antin- 


arcóticos, “los capturados 
hacían parte de una red 
criminal que se hacía llamar 
‘los Pájaros’, con nexos con 
carteles dedicadas al tráfico 
de cocaína en República 
Dominicana, Puerto Rico, 
Jamaica, Aruba y Haití.” 
E droga cu e grupo aki 
tabata proceso tabata sali 
for di Nort Santander, via 
di La Guajira, uzando dife- 
rente isla como trampolin 
pa despues yega Centro 


America y Merca. Den dos 
operacion a confisca mas cu 
2 mil kilo di cocaina proce- 
dente di e area Colombiano 
menciona. 
Aparentemente durante 
dos aña, cu e investigacion 
a dura, a confisca di e grupo 
aki 15.6 ton di e material pa 
procesa cocaina, balora na 
144.429.500 dollar. Albis 
Pinedo Alarcon, alias Albis, 
ta wordo señala como hefe 
di e organisacion. 


E ta abogado pero a yega 
di ocupa diferente puesto 
publico na La Guajira. 
Manera por corda, no 
solamente autoridadnan di 
Aruba pero e barco di guera 
Hulandes den Caribe den e 
ultimo mita di 2022 a con- 
fisca cargamentonan grandi 
di droga. Den un relato 
anterior a calcula esaki na 
mas cu 35 mil kilo. 


Accidente entre 3 auto ariba Sero Tijshi 


e dos rotondenan debi cu 
e autonan tawata ariba ca- 
minda. 
Un otro bus di Arubus 
a presenta la tuma e pasa- 
heronan over pa asina nan 
por yega nan destino. No 
tawata tin hende herida. 


Alberto Groeneveld laga 
liber 
sion y labamento di placa. 
Un caso unda cu a con- 
fisca mas cu 100 florin na 
un solo sitio. E persona aki 
riba su Facebook a publica, 
despues di a sali liber, cu 
el a wordo condena sin sa 


contenido di e caso. 
Segun e splicacion cu el 
a duna, el a haci denuncia 
di e caso, e no a bisa si e 
tambe tabata un victima. 
Pero si loke el a pone bon 
cla den su mensahe cortico 


tabata “ami ta inocente”. E 
tabata un di e cuatro per- 
sonanan deteni siman pasa 
ora cu autoridadnan a cu- 
minsa actua contra un caso 
unda cu lo tin un rabo largo 
di extorsion. 


Pero despues di e prome 
informe di siman pasa dia- 
bierna, no a tende nada 
mas. Ni si ta solamente un 
persona a wordo laga liber 
of tur otro hende mas y ki 
rumbo e caso ta bayendo. 

ARUBA 
HULANDA 


HULANDA – Kasi un 
mion hende e aña ku ta bini 
ta kai bou di e frontera di 
pobresa, sí no bini un mane- 
ho nobo di sosten. Esaki 
e ofisina di planifikashon 
sentral, CPB, ta spera den e 
plan ekonómiko sentral. E 
aña akí ta trata ainda di un 
815 mil persona asina. 
Minister 
Carola 
Schouten, responsabel pa 
maneho di pobresa, ta yama 
e sifranan preokupante. 
E ta laga sa ku Gabinete 


Sí sosten kai afó 
Ta spera oumento pobresa fuerte 


ta trahando na medidanan 
pa e grupo akí. Na e nota di 
inisio di aña, ta bai bini mas 
klaridat tokante esaki. 
E sifranan di CPB ta 
importante pa e nota di 
inisio di aña di e gabinete. 
E kalkulashonnan ta duna 
bista den e konsekuensi- 
anan di e maneho aktual i 
pues tambe e konsekuensi- 
anan komo maneho ku no a 
adaptá. 
Riba esaki Gabinete por 
manehá. 


GRONINGEN – Un 
F16 di defensa aéreo Real 
djaweps mainta a hasi un 
aterisahe di prekoushon na 
Groningen Airport Eelde. 
Segun un bosero, e avion 
a dal kontra un para. E ora 
ei a sera tur rísiko i a aterisá 
na e base di mas serka. 
Anteriormente e avion a 
sali for di e base na Volken 


F16 ta hasi aterisahe di prekoushon 


pa un buelo regular. E pilot 
a baha e avion seif, segun e 
base na Volken. 
Segun e servisio di e 
aeropuerto di Eelde, e ateri- 
sahe a bai bon i e pilot no a 
resultá heridá. 
Tabata parse ku e avion 
lo no a sali mas djaweps 
pasobra un piesa a resultá 
dañá. 


DEN HAAG – Gabi- 
nete a skrap e último me- 
didanan di Corona. Esei ta 
nifiká ku hendenan ku keho 
no mester keda kas mas i no 
mester hasi tèst propio mas. 
Esaki Minister Ernst Kui- 
pers di salubridat públiko, a 
anunsiá despues di reunion 
di Konseho di Minister. 
Gabinete a tuma e kon- 
seho di Outbreak Manage- 
ment Team (OMT). Den 


Gabinete ta skrap último medida di Corona 


e konseho di fin di luna 
pasá, OMT ta stipulá ku e 
pandemia di Corona no tei 
mas, pero e ta den e asina 
yamá fase endémiko, loke 
ta enserá ku e vírus ta konta 
bou di e bida diario. 


Momentu importante 
“E ta un momentu impor- 
tante. Tambe pa para ketu 
un ratu,” Minister Kuipers 
a bisa. Algu mas ku tres aña 


pasá, Hulanda a konosé su 
promé pashènt di Corona, 
e minister a trese dilanti pa 
rekordá. Entre tantu nos ta 
den un otro fase. Nos sa ku 
Corona nunka mas ta bai i 
e kantidat di pashènt tambe 
ta subi i baha. Danki Dios 
kasimente tur hulandes a 
konstruí un forma di resis- 
tensia. Nan a pasa dor di in- 
fekshon, òf a haña bakuna 
di Corona. 
E kantidat di hende ku 
tin mester di kuido médiko 
dor di malesa serio, tambe 
ta limitá. Esaki, segun Kui- 
pers, ta nifiká ku nan por 
pasa dor di Corona, manera 
ta hasi ku otro tipo di vírus. 
E minister ta hasi un 
yamada na tur hende pa ta 
inteligente i sigui biba ku 
e medidanan di higiena, 


manera tosa i nister den èle- 
bog, laba man regular i sòru 
pa bon ventilashon den kas. 
Na momentu di keho, hen- 
denan mester keda kui- 
dadoso i tene distansia for 
di otro, sigur for di hende- 
nan ku salú vulnerabel. 


Preshon di Corona 
E kantidat di pashènt 
di Corona den hospitalnan 
djabièrnè a baha bou di 
900, pa promé biá den un 
siman. E último dianan 23 
kama a bini liber. E kanti- 
dat di hende ku ta drenta 
tambe a baha, pa promé biá 
den un luna. Sinembargo ta 
muchu tempran pa bisa ku 
esaki a alkansá e pik di e 
ola di Corona. 
Hospitalnan 
aktual- 
mente ta atendé 884 hende 


ku ta sufri di e vírus di Co- 
rona, Landelijk Coördina- 
tiecentrum Patiënten Spre- 
iding (LCPS), ta informá. 
Esaki ta 43 ménos ku djára- 
son. E tempu ei tabatin 927 
hende ku a tèst positivo den 
e hospitalnan, e kantidat di 
mas haltu desde medio òk- 
tober. 
Den e último dianan, 
hospitalnan a interná 151 
pashènt nobo di Corona. 
Hopi di nan a resultá riba e 
seshon di enfermeria. Du- 
rante e último shete dianan 
di trabou, pro medio kasi 
174 hende ku Corona a re- 
sultá den un hospital. E pro 
medio akí a baha algu kom- 
pará ku djaweps. Desde 9 di 
febrüari e kantidat di hende 
ku a resultá den hospital a 
subi konstantemente. 

Enkuesta ta demonstrá: 
Live99 ku mas sintonia 


KRALENDIJK- Live99 
a sali e radio ku mas sinto- 
nia despues di un investi- 
gashon organisá pa Rijks- 
dienst Caribisch Nederland 
(RCN). Di fuentenan digno 
di krédito BONERIANO a 
komprondé ku algun luna 
pasá RCN a ehekutá e in- 
vestigashon aki. A hasi un 


enkuesta pa asina haña un 
bista di e grado di interes di 
komunidat den medionan 
di komunikashon. 
Segun nos fuente Live99 
a skor 75 porshento i Breezy 
50.6 porshento. Nan ta e 
2 radionan ku mas oyente. 
Riba medio sosial por a 
mira ku bonaire.nu a risibí 


73 porshento i aki Live99 
a haña 63 porshento ku su 
página di facebook. 
BONERIANO a tuma 
kontakto ku Lucia Beck, 
hefe di departamento di 
komunikashon di RCN ku 
a konfirmá ku e investi- 
gashon a tuma lugá. “Kada 
2 aña nos ta hasi e investi- 


gashon aki bou di medio- 
nan di komunikashon.” 
E ta splika ku e inves- 
tigashon ta pa duna RCN 
klaridat tokante kon nan 
aviso, komunikashon, ko- 
munikado di prensa, página 
di facebook i programa di 
radio ta yega na e pueblo. 
A base di e resultadonan 


RCN por adaptá su manera 
di komuniká ku komunidat. 
Beck no ta konfirmá e 
resultadonan. “E resulta- 
donan no ta públiko ainda 
pues mi no por konfirmá 
esaki. 
Pronto nos lo invitá 
prensa pa informá tokante 
esaki.” 


Bashamentu di bala den 
Salon di Reino 


H A M B U R G / 
KRALENDIJK—Durante 
un sirbishi religioso di tes- 
tigunan di Yehova na siudat 
Hamburg, nort di Alemania, 
un èks miembro di e komu- 
nidat di 35 aña a tira shete 
persona mata. Despues di 
e akto el a kometé suisidio. 
A identifiká e outor komo 
Philipp F. di 35 aña di edat 
F a tira riba shete per- 
sona, inkluyendo un muhé 
ku tabatin shete luna na 
estado. Mama di e beibi a 
sobreviví, pero lamentable- 
mente e beibi si a fayesé. 
Kuater hòmber i kuater 
muhé, entre 33 i 60 aña di 
edat a pèrdè nan bida. Tin 4 


otro persona den situashon 
kritiko na hospital. 
Motibu di e masakre no 
ta konosí. Sinembargo polis 
no ta ekskluí ku ta trata aki 
di un asina yamá 'Amoktat', 
un asesinato kometé pa un 
solitario ku generalmente 
ta aktua pa motibu perso- 
nal. Segun un diario lokal 
di Hamburg, a ekspulsá e 
hòmber for di e komunidat 
religioso un aña i mei pasá. 
Polis a risibí tambe un 
aviso anónimo di F su "es- 
tado mental", pero no a hasi 
nada ku esaki debí ku no 
tabatin motibu pa interven- 
shon. 
Senador 
lokal 
Andy 


Grote a bisa “ta un krímen 
teribel",. "Esaki tabata un 
akto repugnante. Nos no a 
mira nada manera esaki na 
Hamburg den historia re- 
sien.” 

ARUBA 
DEPORTE 


KRALENDIJK -- Bo- 
neiru por ta orguyoso ku 
Apertura weganan eskolar interinsular 


e apertura di weganan es- 
kolar 
interinsular 
2023. 
Despues ku for di aña 2016 
esaki no a tuma lugá mas, 
djabièrnè tabata tin e gran 
apertura aki na Boneiru. 
E kompetensia pa wega- 
nan eskolar interinsular a 
start djabièrnè mainta kaba 
na Club Soho, kaminda a 


kompetí den dam i ahedres. 
E aña akí e kompetensia 
pa weganan eskolar interin- 
sular ta entre Kòrsou, Aru- 
ba, Boneiru i Saba. 
E apertura ofisial a tuma 
lugá djabièrnè atardi na 
SKAL, kaminda tur e tim- 


nan a topa otro i tambe in- 
vitadonan pa hasi e wega- 
nan 
eskolar 
interinsular 
2023 ofisial. 
INDEBON ta deseá tur 
partisipante di Aruba, Bo- 
neiru, Kòrsou i Saba, éksito 
pa e kompetensianan. 


